Romelu Lukaku

Romelu Menama Lukaku Bolingoli (født 13. mai 1993) er en belgisk fotballspiller som spiller for den italienske klubben Inter, på lån fra den engelske klubben Chelsea FC.Han er sønn av tidligere fotballproff Roger Lukaku. Hans bror er SS Lazios Jordan Lukaku. Celtic FCs Boli Bolingoli-Mbombo er søskenbarnet deres.Han ble toppscorer i den belgiske ligaen i 09/10-sesongen.


== Klubbkarriere ==


=== Ungdomsår ===
Som fem-åring begynte Lukaku i den lokale klubben, Rupel Boom. Etter fire sesonger i Rupel Boom, ble Lukaku oppdaget av speidere fra Lierse SK, en belgisk proffklubb, med et godt ungdomsakademi. Han spilte for Lierse fra 2004 til 2006, der han scoret 130 mål på 68 kamper. Da Lierse rykket ned fra den belgiske toppdivisjonen i 2006, kjøpte toppklubben Anderlecht ikke mindre enn 13 ungdomsspillere fra Lierse, der en av de 13 var Lukaku. Han spilte ytterligere 3 år som ungdomsspiller i Anderlecht, der han scoret 131 mål på 93 kamper.


=== Anderlecht ===
Da Romelu fylte 16 år, den 13. mai 2009, signerte han sin første profesjonelle kontrakt med Anderlecht, som ville binde ham til klubben fram til 2012. 11 dager senere gjorde han sin debut i den belgiske toppdivisjonen, mot Standard Liège, som innbytter for forsvarsspilleren Vìctor Bernárdez. Anderlecht tapte kampen 1-0. Lukaku scoret sitt første mål på seniornivå mot Zulte Waregem. Totalt spilte Lukaku 98 kamper for Anderlecht på seniornivå, og scoret 41 mål.


=== Chelsea ===
I juni 2011, annonserte daglig leder i Anderlecht, Herman van Holsbeeck, at klubben var i samtaler med Chelsea om en mulig overgang. Den 6. august, kom klubbene til enighet om en overgang, og den 18. august 2011 skrev han under for Chelsea. Han signerte en fireårskontrakt som bandt ham til klubben ut 2014/2015-sesongen. Lukaku ble tildelt drakt nummer 18.


=== Everton ===
Lukaku ble foran sesongen 2013/2014 lånt ut til Everton FC, og overgangen til klubben ble gjort permanent onsdag 30. juli 2014. Overgangssummen fra Chelsea var på 35 360 000 pund. Lukaku undertegnet en 5-årskontrakt som binder han til Everton frem til 2019. I sin første sesong for Everton spilte han i 36 kamper og skåret 16 mål. I Everton spilte han med drakt nummer 10.


=== Manchester United ===
Den 8. juli 2017 ble det bekreftet av Manchester United at de hadde kommet til enighet med Everton om en overgang.Den 10. juli 2017 signerte han en femårs kontrakt med opsjon på et ekstra år.


== Landslagskarriere ==
Den 24. februar 2010, ble Lukaku for første gang tatt ut i den belgiske landslagstroppen foran privatlandskampen mot Kroatia. Den 17. november 2010, scoret Lukaku sine første to landslagsmål, i en privatlandskamp mot Russland.
Han ble tatt ut i Belgias EM-tropp til EM i Frankrike 2016.Han ble tatt ut i Belgias tropp til VM i fotball 2018 i Russland. Han kom på tredjeplass på toppscorerlisten i VM 2018 med 4 mål, bak Harry Kane og Antoine Griezmann (også 4 mål).Han ble tatt ut i Belgias EM-tropp til EM i fotball 2021.Han ble tatt ut i Belgias tropp til VM i fotball 2022 i Qatar.


== Referanser ==


== Eksterne lenker ==
(en) Romelu Lukaku – kategori av bilder, video eller lyd på Commons 
(de) Romelu Lukaku – Munzinger Sportsarchiv 
(en) Romelu Lukaku – FIFA 
(en) Romelu Lukaku – UEFA 
(fr) Romelu Lukaku – LÉquipe 
(en) Romelu Lukaku – Transfermarkt 
(en) Romelu Lukaku – national-football-teams.com 
(en) Romelu Lukaku – WorldFootball.net 
(en) Romelu Lukaku – Soccerbase.com 
(en) Romelu Lukaku – FootballDatabase.eu 
(en) Romelu Lukaku – Soccerway